A főtáblán Magyarországot Babos Tímea képviselte, aki világranglista helyezése alapján a 31. kiemelt helyet kapta meg, és a 3. körig jutott, ahol a világranglista 5. helyezett Simona Halep ellen szenvedett vereséget, ezzel együtt a Grand Slam-tornákon élete eddigi legjobb eredményét érte el. A magyar származású versenyzők közül a brit színekben induló Konta Johanna a 13. kiemelt volt és a 4. körig, a svájci Bacsinszky Tímea a 15. kiemelt volt, és a 2. körig jutott. A riói olimpiai bajnok Puerto Ricó-i Mónica Puig világranglista helyezése alapján a 32. kiemelt helyet kapta a főtáblán, de meglepetésre az első körben kikapott a kínai Cseng Szaj-szajtól és kiesett a további küzdelmekből.